**2022 ජනවාරි 18 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි.**

**2022 ජනවාරි 18 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

 **පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රී ලහිරු රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී ගයනා චින්තානි මහත්මිය**
* **නිවිතිගල ප්‍රාදේශීය සභා ගරු මන්ත්‍රී පියසේන පොල්වත්ත මහතා**
* **නිවිතිගල ප්‍රාදේශීය සභා ගරු මන්ත්‍රී සුනිල් සේරසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

 සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

2021.12.08 වන දින සභා වාර්තාව සභා සම්මත කිරිම.

2021.12.08 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී පියසේන පොල්වත්ත මහතා විසින් ස්ථිර කරන ලදි.

ඒ අනුව 2021.12.08 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව සභා සම්මත විය.

1. සභාපතිවරයා විසින් කරනු ලබන නිවේදන
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්,-නැත
4. යථා පරිදි කල්දි ඇති යෝජනා
	1. ගරු සභාපති කුලතුංග ලියනගේ මහතාගේ යෝජනා
5. සිදුරුපිටිය තලපිටිගොඩ මාර්ගය නිවාස 13කට පමණ පිවිසෙන පොදු මාර්ගය පසුගිය කාලය තුළ ප්‍රතිසංස්කරණ කටයුතු කළද මාර්ගයේ මුල් පටන් ගැන්මේ සිට අඩි 110ක ප්‍රමාණය ප්‍රතිසංස්කරණය කිරීමට නොහැකි විය.වාහනයක් පවා ගමන් කිරීමට නොහැකි ලෙස ඛාදනයට ලක්ව ඇත. ටී එම් අබේකෝන් මහතා විසින් තම පෞද්ගලික මුදලින් ගල් අතුරා තරමක් දුරට පිළිසකර කර ඇත. ඉතිරි කොටස ප්‍රතිසංස්කරණ කටයුතු කිරීම සඳහා අවශ්‍ය ද්‍රව්‍යාධාර ලබා දෙන ලෙස නිවිතිගල ප්‍රාදේශිය සභාවෙන් ඉල්ලීමක් කර ඇත.ඒ අනුව එම මාර්ගයේ මුල් කොටස ප්‍රතිසංස්කරණ කටයුතු කිරීම සඳහා අවශ්‍ය ද්‍රව්‍යාධාර ලබා දීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී ලක්මාලි ඩයස් මහත්මිය විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී පරීක්ෂා කර බලා ඇස්තමේන්තු සකස් කර ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල මැණික් ව්‍යාපාරිකයන්ගේ සුභ සාධක සංගමයට අයත් ගොඩනැගිල්ලේ පහත මාලය ස්වර්ණාභරණ ක්ෂේත්‍රයේ ශිල්පීන් පුහුණු කිරීමේ පාඨමාලාවක් පවත්වාගෙන යාම සඳහා 2017 වර්ෂයේ සිට අවස්ථාව ලබා දී ඇත.රජයේ පිළිගත් අනුබද්ධිත ආයතනයක් වන මෙයින් පාඨමාලාව අවසානයේ සහතික පත්‍රයක් ප්‍රදානය කරන අතර රැකියා අවස්ථාවන් සඳහා යොමු වීමේදී මේ සඳහා ප්‍රමුඛස්ථානයක් ලබා දෙන බැවින් ප්‍රදේශයේ තරුණ තරුණියක් විශාල සංඛ්‍යාවකට ඔවුන්ගේ ආර්ථික මට්ට්ම නගා සිටුවීම සඳහා මෙය මහඟු අවස්ථාවක් වී ඇත.

2022 වර්ෂය සඳහා පාඨමාලා ඇරඹීමට නියමිත නමුත් ඒ සඳහා පහත මාලයේ ඉඩ පහසුකම් ප්‍රමාණවත් නොවේ.එබැවින් ගොඩනැගිල්ලට යාබදව ඇති බිම්කොටසෙන් බිම් කොටසක් ඉල්ලා එම සංගමය මගින් ගරු සභාව වෙත ඉල්ලීමක් කර ඇත.මේ පිළිබඳව ගරු සභාවේ තීරණයක් ගැනීම සඳහා වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී අදාල ස්ථානය කාර්මික නිලධාරී පරීක්ෂා කොට එම වාර්තාව අනුව තක්සේරු වාර්තාවක් ලබා ගෙන වාර්ෂික බදු මුදලක් නිවිතිගල ප්‍රාදේශීය සභාව වෙත ගෙවීමේ පදනම මත එම ස්ථානය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. ඉතාමත් අබලන් තත්වයේ පවතින පවුල් විශාල සංඛ්‍යාවක් ජීවත් වන බටහිර කොටස දෑල කෝවිල අසල වතු නිවාස පේළියට පිවිසෙන අතුරු මාර්ගයේ අබලන් වී ඇති අඩි 135 ක් පමණ ප්‍රමාණය කොන්ක්‍රිට් කර දෙන ලෙස ලේකම්,ශක්ති සමෘද්ධි සමිතිය මගින් ඉල්ලීමක් කර ඇත.ඒ සඳහා වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී පියසේන පොල්වත්ත මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී ඇස්තමේන්තු සකස් කර ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. පාතකඩ ගැමුණුගම ප්‍රධාන මාර්ගයේ සිට දිවෙන අතුරු මාර්ගය ගමනාගමනයටත් අපහසු පරිදි අබලන් වී ඇත.ගැමුණුගම සම්පත ප්‍රජා මූල සංවිධානයට අයත් ප්‍රධාන ජල ගබඩා ටැංකියද මෙම මාර්ගයේ පිහිටා ඇති අතර එම ස්ථානයට විශාල පිරිසකගේ පැමිණිම ඒ අවශ්‍ය අවස්ථා වලදී සිදුවන බැවිනුත් එම මාර්ගය පිළිසකර කර දීම සඳහා අවශ්‍ය ද්‍රව්‍යාධාර ලබා දීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී ඇස්තමේන්තු සකස් කර ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවට අයත් පැරණි සතිපොළ කඩකාමර අංක 01 බදු ලබා ගෙන ඇති යූ ඩී සුපුන් චමින්ද යන අය විසින් බදු ලබාගෙන ඒ එම් සේනාරත්න යන අය හා එක්ව කරගෙන ගිය බවත් මේ වන විට තමා අසනීප තත්වයේ පසුවන බැවින් ව්‍යාපාරික කටයුතු කරගෙන යාමට නොහැකි බැවින් ඒ එම් සේනාරත්න යන අයට එම කඩකාමරය ලබා දෙන ලෙස ගරු සභාවෙන් ඉල්ලීමක් කර ඇත.ඒ සඳහා ගරු සභාවේ තීරණයක් ගැනීමට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නව බදුකරු නමින් ගිවිසුම්ගත වීමෙන් පසු නිවිතිගල ප්‍රාදේශිය සභාවට අයත් සතිපොළ කඩකාමර අංක 01 කඩකාමරය ඒ එම් සේනාරත්න යන අය වෙත ලබා දීම සුදුසු බව ගරු මන්ත්‍රීවරුන් හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. කොවිඩ් 19 වසංගතය තරමක් තුරන් වී ඇති මෙම අවස්ථාවේ පාසල් ආරම්භ කර ඇති අතර එන්නත්කරණයය ලක් නොවූ කුඩා දරුවන් ඔවුන්ගේ අධ්‍යාපන කටයුතු අඩාල වන බැවින් පාසල් යැවීමට සිදු වී ඇත.එම දරුවන් පාසැල් යැවීමේදී නිවිතිගල නගරය හරහා යාමට සිදුවන අතර උදෑසන මැණික් පොළ පැවැත්වීමෙන් පවතින තදබදය සහ දිවයිනේ නොයෙක් ප්‍රදේශයන් වලින් පැමිණෙන වෙළඳුන් නගරය සහ මාර්ගය පුරාවටම පැවසීම හේතුවෙන් ඔවුන් ඉතා අපහසුතාවයට පත් වී ඇත.එමෙන්ම මැණික් පොළෙහි වැඩිහිටි අය සමග පාසල් දරුවන් මුසු වීම නිසා ඔවුන් සමග ඇතිවන අනවශ්‍ය ආකාරයේ හිතවත්කම් නිසා පිරිමි දරුවන් නොමනා ඇබ්බැහි වීම් හා වැරදි මාර්ගයන්ට යොමු වීමේ ප්‍රවණතාවයක් ඇති අතර ගැහැණු දරුවන් මාර්ගයේ ගමන් කිරීමේදී ඔවුන් අපහසුතාවයට පත්වන අනවශ්‍ය උසුළු විසුළු වලටද ලක් වීමෙන් ගැටළුකාරී අවස්ථාවන් ඇති වී ඇත. “සියල්ලට ප්‍රථම දරුවන්ගේ ආරක්ෂාව” මැයෙන් ප්‍රදේශයයේ සිසුදරුවන්ගේ දෙමාපියන් විසින් සභාව වෙත ලිපියක් යොමු කරමින් මේ පිළිබඳව සඳහන් කරඇති අතර නිවිතිගල නගරයේ දෛනිකව පවත්වනු ලබන මැණික් වෙළෙඳපොළ සුදුසු ස්ථානයක පැවැත්වීමට අවශ්‍ය කටයුතු කර දෙන මෙන් ඉල්ලීමක් කර ඇත.

මේ පිළිබඳව ගරු සභාවේ තීරණයක් ගැනීම සඳහා වන යෝජනාව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී පසුගිය කාලය තුළ මැණික් පොළ එම ස්ථානයෙන් වෙනත් ස්ථානයක් වෙත යොමුකිරීම සඳහා විවිධ ක්‍රියාමාර්ග ගත් නමුත් සාර්ථක නොවූ බවත් ඉහත ඉල්ලීම සළකා බලමින් දැනුවත් කිරීමේ බැනර් කටවුට් නගරය පුරා ප්‍රදර්ශනය කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. සිදුරුපිටිය,නිවිතිගල ලිපිනයෙහි පදිංචි එම් ජී එම් එස් ප්‍රේමරත්න යන අය ජාතික ආධුනිකත්ව හා කාර්මික පුහුණු කිරීම අධිකාරියේ තොරතුරු සහ සන්නිවේදන තාක්ෂණය (NVQ 04) සම්බන්ධයෙන් පුහුණු පාඨමාලවක් හදාරා ඇති අතර පාඨමාලාව සම්පූර්ණ කිරීම සඳහා මාස 06ක ප්‍රායෝගික පුහුණුවක් ලබා ගැනීම සඳහා නිවිතිගල ප්‍රදේශිය සභාව තුළ අවස්ථාවක් ලබා දීම සහ එම පුහුණු පාඨමාලාවට අයත් කාලය තුළ දෛනිකව රුපියල් පන්සියයක දීමනාවක් ලබා දීම සුදුසු බව ගරු සභාපති කුලතුංග ලියනගේ මහතා විසින් ගරු සභාවට යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ඉහත නම් සඳහන් අය වෙත නිවිතිගල ප්‍රාදේශිය සභාවේ ප්‍රායෝගික පුහුණුවක් ලබා දීම සුදුසු බවත් මාස 06ක පුහුණු කාලය තුළ දෛනිකව රු.500ක දීමනාවක් ප්‍රධාන ලේකම්ගේ අනුමැතිය මත ගෙවීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශීය සභාවේ සේවා ගිවිසුම් මත යොදවා ගෙන ඇති පහත නම් සඳහන් සේවකයින්ගේ සේවා කාලය දීර්ඝ කර ගැනීම සඳහා ගරු සභාවේ අනුමැතිය ලබා ගැනීමට වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී පහත නම් සඳහන් සේවකයින්ගේ ගිවිසුම් ගත කාලසීමාව පහත පරිදි දීර්ඝ කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |  |
| --- | --- | --- |
| නම | තනතුර | කාලය |
| ආරම්භක දිනය | අවසාන දිනය |
| එල් චතුර ධම්මික ධර්මරත්න | විදුලි කාර්මික | 2022.01.27 | 2022.07.26 |
| මාඩසාමි සිරිදොර | සෞඛ්‍ය කම්කරු | 2022.02.01 | 2022.08.01 |
| ආර් රාමක්‍රිෂ්ණන් | සෞඛ්‍ය කම්කරු | 2022.02.01 | 2022.08.01 |
| එස් රවිචන්ද්‍රන් | රියදුරු (තාවකාලික) | 2022.02.01 | 2022.08.01 |
| ලෙච්චමන් රුසියානන්දන් | සෞඛ්‍ය කම්කරු | 2022.02.01 | 2022.08.01 |
| ආර් බී විජයපාල | සෞඛ්‍ය කම්කරු | 2022.02.03 | 2023.02.02 |
| නිශාන්ත චන්දනප්‍රිය | රියදුරු (ආදේශක) | 2022.02.11 | 2023.02.10 |

1. දම්මෝරුව ප්‍රදේශයේ පිහිටා ඇති ලියාපදිංචි පෙර පාසලක් වන ශ්‍රී බෝධිරාජ පෙරපාසලේ දැනට ළමුන් 12ක් පමණ අධ්‍යාපන කටයුතු කරගෙන යන අතර පාරිභෝජන අවශ්‍යාතාවය සඳහා ජලය ලබා ගැනීම ඉතා දුෂ්කර වී ඇත.මීටර් 250ක් පමණ දුරින් ජලය ලබා ගැනීමට සිදු වී ඇති බැවින් ඒ සඳහා අවශ්‍ය ජලනල ලබා දෙන ලෙස පෙරපාසල් පාලිකාව විසින් ඉල්ලීමක් කර ඇත.එබැවින් ඒ සඳහා අවශ්‍ය ජලනල ලබා දීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රීනි ලක්මාලි ඩයස් මහත්මිය විසින් ස්ථීර කරන ලදි.

ඒ අනුව කාර්මික නිලධාරී පරීක්ෂා කොට ස්ථානීය පරීක්ෂණ වාර්තාවක් ගරු සභාව වෙත ඉදිරිපත් කිරීමෙන් පසු ඉදිරි කටයුතු සිදු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවට අයත් පහළ කරවිට මිරිස්හේන පොදු සුසාන භුමිය අනාගතයට සුරක්ෂිතව නඩත්තු සිදුකොට පවත්වාගෙන යාම සහ පාලනය කිරීම සඳහා අවස්ථාව ලබා දෙන ලෙස පහළ කරවිට ගොවි සංවිධානය විසින් ඉල්ලීමක් කර ඇත.එබැවින් ඒ සඳහා ගරු සභාවේ කරුණු විමසීම සඳහා වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී විසින් කරන ලද ස්ථානීය පරීක්ෂණ වාර්තාවක් ගරු සභාව වෙත ඉදිරිපත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. පණුගල්පොත්ත,කරවිට ලිපිනයෙහි පදිංචි ඩී එල් සේනාරත්න මහතාගේ අවුරුදු 16ක් වයසැති දියණියගේ කොඳු ඇට පෙළ ආශ්‍රිතව රෝගයකින් පෙළෙන අතර ඉදිරියේදී එම තත්වය දරුණු වීමට ඉඩ ඇති බව වෛද්‍යවරුන්ගේ අදහස වන බැවින් කොළඹ ජාතික රෝහලෙන් සහ පෞද්ගලික රෝහල් වලින් ප්‍රතිකාර කටයුතු කිරීම සඳහා මසකට රුපියල් විසිපන්දහසක පමණ මුදලක් වැය වේ. දරුවන් තිදෙනෙකු සිටින මෙම පවුලේ ප්‍රධාන ආදායම් මාර්ගය වන්නේ තේ වගාව වන අතර වර්තමානයේ මාසිකව ඉතා අඩු ආදායමක් ලැබෙන බැවින් ප්‍රතිකාර සඳහා වැයකළ යුතු මුදල දරා ගැනීමට නොහැකිව යම් සහනයක් අපේක්ෂාවෙන් නිවිතිගල ප්‍රාදේශිය සභාව වෙත ඉල්ලීමක් ඉදිරිපත් කර ඇත.ඒ අනුව රෝගී ආධාරයක් ඔවුන් වෙත ලබා දීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශිය සභාවේ රෝගී ආධාර ලෙස වෙන් වී ඇති ප්‍රතිපාදන මගින් රුපියල් පන්දහසක මුදලක් රෝගී ආධාරයක් ලෙස ඔවුන් වෙත ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවට අයත් මීමැස්සාගොඩ පොදු සුසාන භුමියට අයත් බිම්කොටසේ බුදුමැදුරක් ඉදිකිරීම සඳහා Young Lions ක්‍රීඩා සමාජය විසින් නිවිතිගල ප්‍රාදේශිය සභාව වෙත ඉල්ලීමක් කරන ලදි.ඒ අනුව කාර්මික නිලධාරී විසින් කරන ලද ස්ථානීය පරීක්ෂාවේදී පාතකඩ පාරෙහි රත්නපුර දෙසට ඇති කොටසෙහි ගොඩනැගිලි සීමාව අඩි 25 ක් දුරින් ඉදිකිරීම සුදුසු බවට සඳහන් කොට ඇත.ඒ අනුව මෙම සුසාන භුමියේ බුදුමැදුර ඉදිකිරීම සඳහා අනුමැතිය ලබා ගැනීම සඳහා වන යෝජනාව ගරු සභාපති කුලතුංග ලියනගේ මහතා විසින් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී පාතකඩ පාරෙහි රත්නපුර දෙසට ඇති කොටසෙහි අඩි 25 ගොඩනැගිලි සීමාවට යටත්ව ඉදිකිරීමට අනුමැතිය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. මුල්ළමාවිය සංවර්ධන මධ්‍යස්ථාන වල පහසුකම් වැඩිදියුණු කිරීම සඳහා කාන්තා හා ළමා සංවර්ධන අමාත්‍යාංශය මගින් ප්‍රදානයන් ලබා දීමේ ව්‍යාපෘතිය යටතේ කොළඹගම ගම්මැද්ද සන්ෂයින් පෙර පාසල අළුත්වැඩියා කිරීම සඳහා සුදුසුකම් ලබා ඇත.එම පෙරපාසල පවත්වාගෙන යනු ලබන නිවිතිගල ප්‍රාදේශිය සභාවට අයත් ප්‍රජා ශාලාවට අයත් ගොඩනැගිල්ලේ අභ්‍යන්තර භූමි ප්‍රමාණය ප්‍රමාණවත් නොවීම නිසා ගොඩනැගිල්ලට අළුතින් කොටසක් එකතු කිරීම සඳහා ප්‍රාදේශිය ලේකම් කාර්යාලය මගින් කරන ලද ඉල්ලීමට අදාල යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ගරු සභාවේ එකඟතාවය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රදේශිය සභා බල ප්‍රදේශයට අයත් **හංගමුව පාර,මහවෙල,පහළ වත්ත පාර** යන ස්ථාන වල ඩයලොග් සංඥා කුළුණු ස්ථාපනය කිරීම සඳහා අනුමැතිය ලබා දෙන ලෙස ඩයලොග් ආයතනය මගින් ඉල්ලීමක් කර ඇත.

නිවිතිගල ප්‍රාදේශිය සභා බල ප්‍රදේශයේ ඉදිකරනු ලබන සංඥා කුළුණු වෙනුවෙන් මෙතෙක් ගාස්තු අයකිරීමක් කර නොමැති බැවින් ඒ සඳහා ගාස්තු නියමකිරීමටත් ස්ථාපනය කිරීම සඳහා අනුමැතිය ලබා දීමටත් වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී අදාල ස්ථානයන් වල සංඥා කුළුණු ඉදිකිරීම සඳහා ගරු සභාවේ එකඟතාවය ලබා දීමටත් එසේ ඉදිකිරීමට නියමිත එක් කුළුණක් වෙනුවෙන් පෙරසැරි ගාස්තු ලෙස රුපියල් දෙදහසක් (රු.2000.00) අය කිරීම සුදුසු බවත් ගරු මන්ත්‍රීවරුන්ගේ මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ 2022 වර්ෂය සඳහා වූ ආදායම් සහ වියදම් පුරෝකථන වාර්තාව ගරු සභාව වෙත ඉදිරිපත් කිරීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව 2022 වර්ෂයේ ආදායම් නියමිත කාල වකවානුවලදී අයකරගැනීමටත් දක්වා ඇති පරිදි ඒ ඒ කාලවලදී වියදම් දැරීමත් සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ 2022 වර්ෂය සඳහා සැපයුම්කරුවන් ලෙස ලියාපදිංචි වූ සැපයුම්කරුවන්ගේ නාමලේඛනය ගරු සභාවේ අනුමැතිය ලබා ගැනීම සඳහා ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.ඒ අනුව ඉදිරිපත් කර ඇති නාමලේඛනයේ ඇති සැපයුම්කරුවන් මගින් ඉදිරියේදී නිවිතිගල ප්‍රාදේශිය සභාව වෙත භාණ්ඩ හා සේවාවන් ලබා ගැනීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. ජාතික සමගිය අරමුණු කර ගත් පුස්තකාල ප්‍රවර්ධන වැඩසටහන යටතේ ජාතික සමගිය හා සංහිඳියා කාර්යාංශය මගින් ප්‍රාදේශිය ලේකම් කොට්ඨාස මට්ටමින් ඊ පුස්තකාල පිහිටුවීමේ වැඩසටහනට සමගාමීව ක්‍රියාත්මක කිරීම සඳහා දොඹගම්මන වසමට අයත් කුකුළුගල ප්‍රජා ශාලාව සුදුසු බවට හඳුනාගෙන ඇති බවට නිවිතිගල ප්‍රාදේශිය ලේකම් දන්වා ඇත.ප්‍රජා ශාලාව තුළම කොටසක් වෙන්කර මෙම පුස්තකාල ව්‍යාපෘතිය ක්‍රියාත්මක කිරීමට අවශ්‍ය කටයුතු සිදුකර දෙන ලෙස ඉල්ලා ඇත.ඒ සඳහා අනුමැතිය ලබා ගැනීමට වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී පියසේන පොල්වත්ත මහතා විසින් ස්ථීර කරන ලදි.

කාර්මික නිලධාරී පරීක්ෂා කොට ලබා දිය හැක්කේ කෙසේද යන්න නිශ්චය කොට පුස්තකාල ව්‍යාපෘතිය ක්‍රියාත්මක කිරීම සඳහා කුකුළුගල ප්‍රජා ශාලාව ලබා දීම සඳහා සභාවේ එකඟතාවය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. මැදමූකලාන සිට දොඹගම්මන ප්‍රජා ශාලව දක්වා ජලය ගෙන යන ජලනල මාර්ගයේ දැනට ඇල්කතීන් බට පුපුරා යාම නිසා අබලන් වී ඇත.මෙම ජලනල මාර්ගයෙන් ජල පාරිභෝජන අවශ්‍යතා සපුරා ගන්නා පවුල 13ක් පමණ සිටින අතර පෙරපාසලටද ජලය ලබා ගන්නේද මෙම ජලනල මාර්ගයෙනි.එබැවින් අබලන් ස්ථාන වෙනුවෙන් PVC බට ලබාදෙන ලෙස දොඹගම්මන ගොවි සංවිධානය මගින් කරන ලද ඉල්ලීම ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මේ සඳහා විශාල මුදලක් දැරීමට සිදුවන බැවින් ඒ පිරිවැය දරා ගැනීමට සභාවේ ආදායම් තත්වය ප්‍රමාණවත් නොවන බැවින් කාර්මික නිලධාරී ඇස්තමේන්තු සකස්කොට ඉතාම අබලන් තත්වයේ පවතින ජල නල පමණක් නිවිතිගල ප්‍රාදේශිය සභාවේ ප්‍රතිපාදන මත ද්‍රව්‍යාධාර ලෙස ලබා දීම සුදුසු බවත් ඉතිරි කොටස ප්‍රජා ජල ව්‍යාපෘතිය යටතේ ඇතුළත් කොට ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. දොඹගම්මන ජනපදයේ පවුල් 300ක් පමණ තම පානීය ජල අවශ්‍යතා සපුරාගන්නේ කම්බදොල ජල පෝෂක ප්‍රදේශයෙන් ලබා ගන්නා ජලනල මගින්ය.මෙම ජලනල දැනට වසර 30ටත් වඩා පැරණි ඒවා නිසා අබලි තත්වයට පත්ව ඇත.දැනට අබලන් තත්වයේ පවතින අඩි 300ක් පමණ ප්‍රමාණයකට ජලනල එලීම සඳහා අඟල් 02 1/2 ඇල්කතීන් බට ලබා දෙන ලෙසට ප්‍රජා ජල සමිතිය විසින් කරන ලද යෝජනාව සභා තීරණයක් ගැනීම සඳහා ගරු සභාව වෙත ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මේ සඳහා විශාල මුදලක් දැරීමට සිදුවන බැවින් ඒ පිරිවැය දරා ගැනීමට සභාවේ ආදායම් තත්වය ප්‍රමාණවත් නොවන බැවින් කාර්මික නිලධාරී ඇස්තමේන්තු සකස්කොට ඉතාම අබලන් තත්වයේ පවතින ජල නල පමණක් නිවිතිගල ප්‍රාදේශිය සභාවේ ප්‍රතිපාදන මත ද්‍රව්‍යාධාර ලෙස ලබා දීම සුදුසු බවත් ඉතිරි කොටස ප්‍රජා ජල ව්‍යාපෘතිය යටතේ ඇතුළත් කොට ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවෙස් කිහිපයක් සඳහා පිවිසුම් මාර්ගයක් වන හොරංගල ගලබඩවත්ත මාර්ගයේ ගමනාගමනය අපහසු වී ඇති බැවින් ප්‍රදේශවාසීන්ගේ සහයෝගය ඇතිව මාර්ගය තාර දමා අඩක් නිමකර ඇත.නමුත් ඉතිරි කොටස සඳහා තාරබැරලයක් පමණ අවශ්‍ය හෙයින් තාර බැරලයක් ද්‍රව්‍යාධාර ලෙස ලබා දීම සඳහා ගරු සභාවේ තීරණයක් ගැනීමට වන යෝජනාව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී එම මාර්ගයේ ගමනාගමනය අපහසු ස්ථාන පිළිසකර කර දීම වෙනුවෙන් තාර බැරලයක් ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. කේ බී නුවන් පුෂ්පකුමාර යන අය විසින් වෙළඳ බලපත්‍ර අංක 1143 යටතේ ඇලපාත,නිරිඇල්ල දොරලොහනවත්ත නැමැති ඉඩමේ නීත්‍යානුකූලව කළුගල් කැණිමේ ව්‍යාපාරයක් ආරම්භ කිරීමට කටයුතු කර ඇත.මෙහි වන භාණ්ඩ ප්‍රවාහනය සඳහා නිරිඇල්ල බස්නැවතුමේ සිට වටවල දෙසට වූ වටවල පාර නැමැති මාර්ගයේ නිරිඇල්ල බස්නැවතුමේ සිට පළමු මීටර් 900ක ප්‍රමාණය එනම් අක්කර 100 නැමැති ඉඩමේ පිවිසුමට දක්වා වූ කොටස භාවිතා කිරීමට සිදුවන බවත් මෙම මාර්ගය අබලන් තත්වයේ පවතින බැවින් එය ප්‍රතිසංස්කරණය කිරීම සඳහා විශාල මුදලක් සහ විශාල පරිශ්‍රමයක් දැරීමට සිදු වුවත් භාණ්ඩ ප්‍රවාහනයට සුදුසු පරිදි මනා ලෙස නඩත්තු කර පවත්වාගෙන යාම සඳහා ඉහතින් නම් සඳහන් අය විසින් එකඟතාවය පළකර ඇති බවත් ඉදිරියේදී සිදුවිය හැකි අලාභ හානි පැහර හැරීමක් සිදුවුවහොත් ඒ වෙනුවෙන් තැන්පත් මුදලක් ගෙවීමටද එකඟ වී ඇත.ඒ වෙනුවෙන් වසර 10ක කාලයක් සඳහා ගිවිසුම් ගත වීමට ඔහු විසින් කරන ලද ඉල්ලීම ඇතුළත් යෝජනාව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ගරු මන්ත්‍රී ආර් ඒ වසන්ත මහතා ඇතුළු මන්ත්‍රීවරුන් විසින් සිය අදහස් ඒ සම්බන්ධව ප්‍රකාශ කළ අතර ව්‍යාපෘතිය අවසානයන් පසු මාර්ගයේ යම් හානියන් සිදු වී ඇත්නම් හානීපූර්ණය සිදුකිරීම වෙනුවෙන් ලබා ගත යුතු රැඳවුම් මුදල,ගිවිසුම් ගත කාලය ,ගිවිසුම් අළුත් කිරීම ආදී කොන්දේසි ඇතුළත් කොට ගිවිසුමක් සකස් කොට ඉදිරි සභාවාරයේදී ගරු සභාව වෙත ඉදිරිපත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. Master Crushes (pvt) Ltd,පන්නිපිටිය යන ආයතනය විසින් කෙහෙල්ඔවිටගම,පැල්පොල,වම්බටුහේන නැමැති ඉඩමේ නීත්‍යානුකූලව කළුගල් කැණිම සඳහා සියළු බලපත්‍ර කටයුතු අවසන් කරමින් පවතින බවත් භාණ්ඩ ප්‍රවාහනය සඳහා කෙහෙල්ඕවිටගම-පැල්පොල මාර්ගයේ කෙහෙල්ඕවිටගම බස්නැවතුමේ සිට පළමු කිලෝමීටර් 1.8ක් වූ මාර්ගය භාවිතා කිරීමට සිදුවන බවත් මෙම මාර්ගය අබලන් තත්වයේ පවතින බැවින් එය ප්‍රතිසංස්කරණය කිරීම සඳහා විශාල මුදලක් සහ විශාල පරිශ්‍රමයක් දැරීමට සිදු වුවත් භාණ්ඩ ප්‍රවාහනයට සුදුසු පරිදි මනා ලෙස නඩත්තු කර පවත්වාගෙන යාම සඳහා ඉහතින් නම් සඳහන් ආයතනය විසින් එකඟතාවය පළකර ඇති බවත් ඉදිරියේදී සිදුවිය හැකි අලාභ හානි පැහර හැරීමක් සිදුවුවහොත් ඒ වෙනුවෙන් තැන්පත් මුදලක් ගෙවීමටද එකඟතාවය පළ කර ඇත.ඒ වෙනුවෙන් වසර 10ක කාලයක් සඳහා ගිවිසුම් ගත වීමට එම ආයතනය විසින් කැමැත්ත ප්‍රකාශ කරමින් කරන ලද ඉල්ලීම ඇතුළත් යෝජනාව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ගරු මන්ත්‍රී ආර් ඒ වසන්ත මහතා ඇතුළු මන්ත්‍රීවරුන් විසින් සිය අදහස් ඒ සම්බන්ධව ප්‍රකාශ කළ අතර ව්‍යාපෘතිය අවසානයන් පසු මාර්ගයේ යම් හානියන් සිදු වී ඇත්නම් හානීපූර්ණය සිදුකිරීම වෙනුවෙන් ලබා ගත යුතු රැඳවුම් මුදල,ගිවිසුම් ගත කාලය ,ගිවිසුම් අළුත් කිරීම ආදී කොන්දේසි ඇතුළත් කොට ගිවිසුමක් සකස් කොට ඉදිරි සභාවාරයේදී ගරු සභාව වෙත ඉදිරිපත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවට අයත් පලාවෙල සතිපොළ පාස්කු ප්‍රහාරයේ පසුකාලයේ සිටම සහ කොවිඩ් වසංගතය නිසා 2020 වර්ෂයේ සිට වෙළඳාම් කටයුතු සිදුකිරීම තාවකාලිකව නතර වී ඇත.අවස්ථා කිහිපයකදීම පලාවෙල සතිපොළ නැවත වෙළඳාම් කටයුතු ආරම්භ කිරීමට උත්සහ ගත්තද එය රටේ පවතින ආර්ථික තත්වය හමුවේ අසාර්ථක විය.සභාවේ ආදායම් උත්පාදන මාර්ගයක් වන සතිපොළෙන් ආදායමක් අයකර ගැනීමට කටයුතු කළ යුතුව ඇත.සතිපොළ භුමියේ තාවකාලික වෙළඳාම් කටයුතු සඳහා ඉඩ ලබා දීමෙන් ආදායමක් හිමිකර ගතහැකි බැවින් සතිපොළ භූමිය මසකට රුපියල් දහසක ගාස්තුවක් අයකර ගනිමින් ලබා දීමට සභා තීරණයක් ගැනීම සඳහා ගරු සභාපති කුලතුංග ලියනගේ මහතා විසින් ගරු සභාව වෙත ඉදිරිපත් කරන ලද යෝජනාව ගරු උප සභාපති විජිත වැරණීයගොඩ මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී පරීක්ෂා කර දැනට කරගෙන යන ව්‍යාපාර වල ස්වාභාවය හා පරිමාණය අනුව ගාස්තු තීරණය කර ඒ අනුව මාසිකව ගාස්තුවක් අයකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. රත්න හංගමුව ගමේ මගුරුගොඩ ග්‍රාම සේවා වසමේ මගුරුගොඩ දේවාලයට මීටර් 200 ක් පමණ ඉදිරියෙන් ප්‍රධාන මාර්ගයට යාබදව පිහිටි හංගමු ගඟේ මහා පරිමාණ මට්ටමින් පතල් කැණිමේ කටයුතු සිදු කර ගෙන යමින් පවතී.ආණ්ඩුවට සම්බන්ධ බලවතුන් විසින් මහා පරිමාණ යන්ත්‍ර සුත්‍ර භාවිතා කරමින් මැරබලය යොදා ගම්වාසීන් බියට පත් කරගෙන මෙම කටයුතු කරගෙන යනු ලබයි.මෙම ප්‍රදේශයේ බහුතර පිරිසක් සාම්ප්‍රදායික උදළු භාවිතා කරමින් ගඟේ පතල් කැණීම් කටයුතු සිදුකරගෙන එදිනෙදා ආදායම සොයා ගන්නා බවත් ගම්වාසීන් වෙත එල්ල වන තර්ජන සහ පීඩන නිසා ඔවුන්ගේ ආදායම් මාර්ගද අහිමි වී ඇත.ගමට පිවිසෙන මාර්ගය මේ වන විට ගිලා බැස මාර්ගය අබලන්ව ඇති බැවින් ගම්වාසීන් මුහුණ දී ඇති මෙම ගැටළුකාරී තත්වය නිරාකරණය කරගැනීමට සුදුසු ක්‍රියාමාර්ගයක් ගැනීමට ගම්වාසීන් කරන ලද ඉල්ලීමට අදාල යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මෙම යෝජනාව ප්‍රාදේශිය සම්බන්ධීකරණ කමිටුව වෙත යොමුකිරීමටත් ගරු සභාවේ ඒ සම්බන්ධනයෙන් ඉදිරිපත් වූ යෝජනාවක් ලෙස අතිගරු ජනාධිපතිතුමා,අතිගරු අග්‍රාමාත්‍යතුමා,ගරු පොලිස්පතිතුමා වෙත දැනුම් දීමේ ලිපියක් යොමුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2021/12/08 ,2021/12/22 සහ 2022/01/06 වන දිනයන්හි පවත්වන ලද මුදල් ප්‍රතිපත්ති කාරක සභාවන් වලට අදාල ටෙන්ඩර් මණ්ඩල තීරණ ගරු සභාවේ තීරණයක් ගැනීම ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. පළාත් පාලන ඝණ අපද්‍රව්‍ය කළමණාකරණය යටතේ 2021 වර්ෂය සඳහා පළාත් ප්‍රධාන අමාත්‍යාංශය මඟින් ප්‍රතිපාදන වෙන් කරන ලදුව ක්‍රියාත්මක කරන ලද දොළොස්වල කොම්පෝස්ට් අංගනයේ කසළ කළමනාකරණ මධ්‍යස්ථානය ගොඩනැඟිල්ලට කොටසක් එකතු කිරීම ව්‍යාපෘතියේ ගෙවීම් බිල්පතට අදාලව ගෙවිය යුතු රු.3,554,586.31 ක මුදල කොන්ත්‍රාත් සංවිධානය වන සිදුරුපිටිය ගැමුණු ගොවි සංවිධනය,සිදුරුපිටිය,නිවිතිගල වෙත ගෙවීම් කිරීම සඳහා ගරු සභාවේ අනුමැතියට ලබා ගැනීමටත්,මෙම ව්‍යාපෘතියේ ප්‍රතිපාදන වෙන් කර ඇති මුදල රු. මිලියන 2.5 වන අතර මෙහි සංශෝධන ඇස්තමේන්තු වටිනාකම රු.3,643,450.97 විය.මෙම සංශෝධන ඇස්තමේන්තුව ප්‍රධාන අමාත්‍යාංශය විසින් අනුඥාත තර ඇත්තේ ප්‍රතිපාදන වෙන් කර ඇති රු. මිලියන 2.5 වන අතර ව්‍යාපෘතියට අදාල ඉතිරි මුදල වන රු.1,143,450.97 මුදල සභාවේ මූල්‍ය ප්‍රභවයක් යටතේ ක්‍රියාත්මකත කරන ලෙස දන්වා ඇත.ඒ අනුව සම්පූර්ණ ඇස්තමේන්තු මුදලට අදාලව කර්මාන්තය ක්‍රියාත්මක කර බිල්පත් ඉදිරිපත් කර ඇති අතර රු. 1,143,450.97 මුදල ප්‍රධාන අමාත්‍යාංශය වෙතින් ලැබෙන තෙක් සභා අරමුදලින් ගෙවීම් කිරීම සඳහා අනුමැතියට ලබා ගැනීමටත් වන යෝජනාව ගරු සභාපති කුලතුංග ලියනගේ මහතා විසින් ගරු සභාව වෙත ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ඉහතින් සඳහන් ප්‍රතිපාදන ප්‍රධාන අමාත්‍යාංශයෙන් ලැබෙන් තෙක් සභා අරමුදලින් ගෙවීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. පළාත් සභා හා පළාත් පාලන කටයුතු රාජ්‍ය අමාත්‍යාංශයේ ජාතික ඝණ අපදුව්‍ය කළමණාකරණ සහායක මධ්‍යස්ථානය වෙතින් ප්‍රතිපාදන වෙන් කරන ලදුව දොළොස්වල කොම්පොස්ට් අංගනය සඳහා හලර් යන්ත්‍රයක් හා දිරන අපද්‍රව්‍ය කුඩු කරන යන්ත්‍රයක් මිලදී ගැනීමවෙනුවෙන්ඩබ්.කේ.කේ.චමින්දසම්පත්,සයුනිකොම්පොස්ට්,නො.39,පනහඩුව,කොළඹෙගෙආර වෙත ගෙවිය යුතු **රුපියල් 2,055,000.00ක මුදල** ගෙවීම් කිරීම සඳහා ගරු සභාවේ අනුමැතිය ලබා ගැනීමට ගරු සභාපති කුලතුංග ලියනගේ මහතා විසින් ගරු සභාව වෙත යෝජනා කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී වැය විස්තරය අනුව **රුපියල් 2,055,000.00ක්** ආදායකයා වෙත ගෙවීම් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. ග්‍රාමීය මාර්ග හා අවශේෂ යටිතල පහසුකම් රාජ්‍ය අමාත්‍යාංශය වෙතින් ප්‍රතිපාදන වෙන්ව ක්‍රියාත්මක කරන ලද ග්‍රාමීය මාර්ග වැඩ සටහන යටතේ එරබද්ල වසම මාරපන වත්ත මාර්ගයේ සිට ශාන්තලාල් මයාගේ නිවස අසල සිට මාදොළ දක්වා මාර්ගය සංවර්ධනය ව්‍යාපෘතියේ ගෙවීම් බිල්පතට අදාලව රු.1,920,540.35 කොන්ත්‍රාත්කරු වන එරබද්ද බටහිර සිතමු කාන්තා ගොවි සංවිධානය,එරබද්ද,දෑල වෙත ගෙවීම් කිරීම සඳහා ගරු සභාවේ අනුමැතිය ලබා ගැනීමට ගරු සභාපති කුලතුංග ලියනගේ මහතා විසින් ගරු සභාව වෙත යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී වැය විස්තරය අනුව ගෙවීම් බිල්පතට අදාලව රු.1,920,540.35 සිතමු කාන්තා ගොවි සංවිධානය,එරබද්ද,දෑල එරබද්ද බටහිර වෙත ගෙවීම් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාව සඳහා නව ගොඩනැගිල්ලක් ඉදිකිරීමට අදාල ඇස්තමේන්තු සකස්කොට පළාත් සභා සහ පළාත් පාලන කටයුතු රාජ්‍ය අමාත්‍යාංශය වෙත යොමු කර ඇත.නමුත් නිවිතිගල ප්‍රාදේශිය සභාවේ පෙරටු කාර්යාලය දිරාපත් වී කඩා වැටීමට ආසන්න බැවින් එය ප්‍රතිසංස්කරණය කිරීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්ය මණ්ඩලය සහ සේවාලාභින්ගේ ආරක්ෂාව සම්බන්ධයෙන් අවදානමක් ඇති හෙයින් නිවිතිගල ප්‍රාදේශිය සභාවේ පෙරටු කාර්යාලය ප්‍රතිසංස්කරණ කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**4.2 ගරු මන්ත්‍රී පියසේන පොල්වත්ත මහතාගේ යෝජනා**

I. දොඹගම්මන දෑල ලිපිනයෙහි පදිංචි ඒ ඩී දීපිකා කුමාරි යන අය දැනට ගර්භණී තත්වයේ පසුවන අතර ඇවිදීමේ අපහසුතාවයක් නිසා දැඩි පීඩාවකට ලක්ව ඇත.ඇය සඳහා ඇවිදීමට පහසුවන ආධාරකයක් ලබා ගැනීමට රෝගී ආධාරකයක් ලෙස රුපියල් දසදහසක මුදලක් ගරු මන්ත්‍රී පියසේන පොල්වත්ත මහතා විසින් යෝජනා කළ අතර එම යෝජනාව ගරු මන්ත්‍රී සුනිල් සේරසිංහ මහතා විසින් ස්ථීර කරන ලදි.

 ඒ අනුව ගරු සභාවේ කරුණු විමසීමේදී රෝගී ආධාරකයේ වෙළඳපොල වටිනාකමට සරිලන මුදලක් රෝගී ආධාර ලෙස ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**4.3 ගරු චමින්ද කුමාර මහතාගේ යෝජනා**

I. උඩදෙල්වල පදිංචි අවුරුදු 72ක් වයසැති කේ වී රොසලින් යන මවගේ උකුල් ඇටය බිඳීයාම නිසා සැත්කමක් කිරීමට සිදුවන බව වෛද්‍යවරුන් නිර්දේශ කර ඇත.ඇගේ සොහොයුරා විසින් තමාව රැක බලා ගත් අතර මේ නිසා ඔහුටද රැකියාව අහිමි වී ඇත.කිසිදු ආදායම් මාර්ගය නොමැති ඇය හට ප්‍රතිකාර ලබා ගැනීම සඳහා රෝගී ආධාරයක් ලබා දීම සුදුසු බවට ගරු මන්ත්‍රී චමින්ද කුමාර මහතා විසින් කරන ලදි යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

 ඒ අනුව ගරු සභාවේ කරුණු විමසීමේදී අදාල වෛද්‍ය වාර්තා ඉදිරිපත් කිරීමෙන් පසු රුපියල් පන්දහසක මුදලක් රෝගී ආධාර ලෙස ලබා දීම සුදුසු බව යෝජනා කරමි.

II. දෙල්වල විතානකන්ද මංසන්දියෙන් හැරී යකානටන හේන්යාය මාර්ගයේ මුල් කොටස මීටර් සියයක් පමණ කොන්ක්‍රීට් කර පිලිසකර කර ඇත.ඉන් පසු දැනට වසර ගණනකට පෙර තාර යොදා පිළිසකර කර ඇති කොටසේ අඩි පනහක් පමණ ඉතාමත් අබලන්ව පවතී. පාසල් ළමුන් සහ විශාල ජනතාවක් මෙම මාර්ගය භාවිතා කරන අතර පා ගමනින් ‍යාමට පවා අසීරුය.එබැවින් මෙම මාර්ගයේ අබලන්ව පවතින අඩි 50ක පමණ දුර ප්‍රමාණය කොන්ක්‍රීට් යොදා පිළිසකර කරදෙන මෙන් කරන ලද ඉල්ලීම සඳහා වන යෝජනාව ගරු මන්ත්‍රී චමින්ද කුමාර මහතා විසින් ගරු සභාව වෙත යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී ඇස්තමේන්තු සකස්කොට ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

(05) හදිසි යෝජනා-ඇත

01. නිවිතිගල ප්‍රාදේශිය සභාව සතු පොදු ගිණුමේ මේ වන විට දෛනික වැටුප් ගෙවීම,අතිකාල දීමනා ගෙවීම,වාහන නඩත්තු කටයුතු කිරීම ඇතුළුව අත්‍යාවශ්‍ය වියදම් දැරීම වෙනුවෙන් ප්‍රමාණවත් අරමුදල් නොමැති වීමෙන් දැඩි අපහසුතාවයට පත් වී ඇත.

 එබැවින් සභාවේ මුදල් තත්වය යහපත් වන තෙක් අත්‍යවශ්‍ය වියදම් පියවා ගැනීම සඳහා රුපියල් ලක්ෂ විසිපහක ණය මුදලක් ලබාදෙන ලෙසත් එම මුදල නිවිතිගල ප්‍රාදේශිය සභාව වෙත ලැබිය යුතු මුද්දර ගාස්තු වලින් වාරික පහකින් අයකර ගැනීම සදහා ණය මුදලක් පළාත් සභා අරමුදලින් ලබාගැනීම සඳහා වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

 ඒ අනුව ගරු සභාවේ කරුණු විමසීමේදී ඒ සඳහා එකඟතාවය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

02. නිවිතිගල ප්‍රාදේශිය සභාවේ පොදු වෙළඳපොල /සතිපොළ කඩ කාමර සඳහා ඉදිරිපත් වූ නව තක්සේරුව පිළිබඳ සෑහිමකට පත් විය නොහැකි බැවිනුත් පවතින ආර්ථික තත්වය හමුවේ වැඩි වූ මුදල ගෙවීමට අපහසු බැවිනුත් ඒ පිළිබඳව යම් විසඳුමක් ලබා ගැනීමේ අපේක්ෂාවෙන් කඩ කාමර හිමියන් විසින් නිවිතිගල ප්‍රාදේශීය සභාව වෙත කරන ලද ඉල්ලීම ගරු සභාවේ තීරණයක් ගැනීම සඳහා ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

 ඒ අනුව ගරු සභාවේ කරුණු විමසීමේදී ඔවුන් කරන ලද ඉල්ලීම සළකා බැලීම සඳහා තක්සේරු දෙපාර්තමේන්තුව වෙත ලිපියක් යොමු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියනගේ ඒකමතිකත්වයෙන් සභා සම්මත විය.

(06) මුදල් ප්‍රතිපත්ති කාරක සභා වාර්තාව-2021/12/08,2021/12/22 සහ 2022/01/06 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

 2022.01.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -දෙසැම්බර් 2021

2022.01.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- නොවැම්බර් 2021 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- දෙසැම්බර් 2021

 2022.01.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - නොවැම්බර් 2021 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- දෙසැම්බර් 2021

2022.01.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - දෙසැම්බර් 2021 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව - දෙසැම්බර් 2021

2022.01.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව- දෙසැම්බර් 2021මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී සොමී ගුණවර්ධන මහතා**

නිවිතිගල ප්‍රාදේශීය සභාවට අයත් බැක්හෝ ලෝඩරය ඵලදායී අයුරින් කිසිදු සංවර්ධන කටයුත්තක් සඳහා දායක කර ගැනීමට නොහැකි තත්වයක් මතු වී ඇති බවත් නඩත්තු වියදම් පමණක් සභාවට දැරීමට සිදු වී ඇති බවත් එතුමා විසින් කරුණු දක්වමින් ප්‍රකාශ කරන ලදි.එබැවින් අනවශ්‍ය වියදම් අඩු කර ගැනීමේ අරමුණීන් එම යන්ත්‍රය වෙන්දේසි කිරීම යෝග්‍ය යැයි යෝජනාවක් එතුමා විසින් ගරු සභාපතිතුමා වෙත ඉදිරිපත් කරන ලදි.

පසුගිය වර්ෂා කාලයේදී මාර්ග බොහෝ ප්‍රමාණයක් සෝදා පාළුවට ලක් වී ඇති බවත් පිටකැලය මාර්ගය ගමනාගමනයට අපහසු තත්වයකට පත්ව ඇති බවත් සඳහන් කරන ලදි.එබැවින් කුලී පදනම මත හෝ බැක්හෝ ලෝඩරයක සේවය ලබාගැනීම සඳහා යම් වැඩපිළිවෙලක් සකස් කර දෙන ලෙස ගරු සභාපතිතුමා වෙත ඉල්ලීමක් කරන ලදි.

1. **ගරු මන්ත්‍රී සුනිල් සේරසිංහ මහතා**

මහජන නියෝජිතයන් ලෙස කතා කිරීමට ඉතිරිව ඇත්තේ ජනතාවගේ දුක්ගැනවිලි බවත් ඉතිහාසයේ නොවිරු පරිදි දැඩි ආර්ථික සහ සමාජයීය දුෂ්කරතා රැසකට රටේ ජනතාව පත්ව ඇති බව එතුමා ප්‍රථමයෙන් සඳහන් කරන ලදි.මෙම රජය බලයට පත් වීමට පෙර සහලින් ස්වයංපෝෂිත පැරක්ම් යුගයක් නැවත ඇති කරන බවට ජනතාව මුළාවට පත්කරමින් බලයට පත් වූ බවත් එහෙත් වර්තමානය වන විට රටේ ජනගහණයෙන් ලක්ෂ 04 කට ආසන්න ප්‍රාමාණයක් ජනාතාවට සිදුව ඇත්තේ වේල් 02 ක් පමණක් සරිකර ගනිමින් ජීවත් වීමට බවත් එතුමා විසින් ප්‍රකාශ කරන ලදි.

ශ්‍රී ලංකාව සතු වටිනා සම්පත් විදේශයන්ට විකිණීම සඳහා වත්මන් රජය පිඹුරුපත් සකස් කරමින් සිටින බවත් ජාතික ආලයක් ඇති දේශප්‍රේමීන් වත්මන් දේශපාලනයේ නොමැති බවත් ප්‍රකාශ කරමින් එතුමා කියා සිටියේ කොසොල් රජුගේ 04 වන සිහිනය සැබෑවක් බවට පත්ව ඇති බවත්ය.

කෙසේවුවත් පොහොට්ටුව නැමැති පුරන්ව ගිය කුඹුර නැවත අස්වැද්දීම සිදු කිරීමට නොහැකි බවත් අනාගතයේදී දරුවන් වෙනුවෙන්වත් මේ රට පවතී යැයි අවිනිශ්චිත බවත් සඳහන් කරන ලදි.

රජයේ ප්‍රතිපාදන මගින් ලක්ෂ 10 ක් වෙන්කොට ක්‍රයාත්මක කිරීමට නියමිත පනහැටගල ග්‍රාම නිලධාරී වසමේ ලියනෙක්කන්ද ජල ව්‍යාපෘතියේ යම් අක්‍රමිකතාවයක් ඇති බව ගම්වාසීන් විසින් සඳහන් කළ බවත් ගරු සභාපතිතුමා,ගරු ලේකම්තුමියගේ මැදිහත්වීමෙන් එම කටයුතු තාවකාලිව නැවැත්වීමට කටයුතු කළ බවත් ඒ සම්බන්ධයෙන් ඉදිරියේදී අවධානය යොමුකරන ලෙසත් ගරු සභාපතිතුමා වෙත ඉල්ලීමක් කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ලැබුවා වූ 2022 වර්ෂය මේ රට අළුතින් පටන් ගැනීමට හැකි වර්ෂයක් වේවා යැයි ප්‍රාර්ථනා කරමින් එතුමා විසින් තම ප්‍රකාශය ආරම්භ කරන ලදි.

රටක් සතු ස්වාභාවික සම්පත්,අමුද්‍රව්‍ය,මානව සම්පත,භූවිෂමතා උපයෝගී කර ගනිමින් නිෂ්පාදන ආර්ථිකයක් ගොඩනගා ගැනීමේ අවස්ථාව තිබියදී 1978 සිට පැවති පාලනයෙන් උරුම වූයේ සම්පත් විකුණා ගනිමින් අවශ්‍යතා සපුරා ගන්නා ආර්ථිකයක් බව එතුමා විසින් ප්‍රථමයෙන් සඳහන් කරන ලදි.බලයට පත්වූ පසුගිය රජයන් අධිවේගී මාර්ග,නෙළුම් කුළුණ,නෙළුම් පොකුණ,සම්මන්ත්‍රණ ශාලා,ක්‍රීඩාංගන වැනි ආයෝජන සඳහා අධික පොළි අනුපාතය යටතේ ණය ලබාගෙන ක්‍රියාත්මක කළත් ඒවායෙන් කෝටිගණන් වංචාකරමින් ඵලදායි අයුරින් නොයෙදීම නිසා රට මෙවන් ආර්ථික පරිහානියට පත්ව ඇති බව එතුමා විසින් ප්‍රකාශ කරන ලදි.

ණය ලබා ගැනීමේ පදනමින් තොරව චීනය වැනි රටවල් වලින් ණය ලබා ගැනීමට පෙළඹුණු බවත් චීනය කිසිදු පදනමක් නොමැතිව ණය ලබා දෙන්නේ එම ව්‍යාපෘතිවල ක්‍රියාත්මක කිරීම වෙනුවෙන් ඔවුන් ටෙන්ඩර් ලබා ගැනිමටත් ඒ තුළින් ඉහළ ලාභ ලැබීමටත් වරාය වැනි ව්‍යාපාතිවල හිමිකාරිත්වය පවා අවසානයේදී ලබා ගැනීමටත් වැනි පටු අරමුණු සාක්ෂාත් කර ගැනීමට බවත් එතුමා විසින් ප්‍රකාශ කරන ලදි.විදේශිකයක් අපේ රට පාලනයෙන් පසු රත්තරන් සංචිත ටොන් 19කට පමණ හිමිකම් කිවූ භාණ්ඩාගාරය තුළ අද වන විට රත්තරන් කිලෝ 10ක්වත් නොමැති බවත් එතුමා විසින් සඳහන් කරන ලදි.කාබනික පොහොර සඳහා වැය වූ මුදලට වඩා වැඩි මුදලක් සහල් ආනයනය කිරීමට හා සත්ත්ව ආහාර ආනයනයට යෙදවීමට සිදුව ඇත්තේ රටේ අදුරදර්ශි පාලනයේ ප්‍රතිඵලයක් ලෙස බවත් සඳහන් කරන ලදි.රටේ ආර්ථික බංකොලොත් බව තිබියදීත් මුදල් නෝට්ටු මුද්‍රණය කරමින් ගම්වලට ලක්ෂ ගණන් ප්‍රතිපාදන එවමින් සංවර්ධන ව්‍යාපෘතින් ක්‍රියාත්මක කරමින් නැවත බලයට පත්වෙන්නේ දේශාපාලකයින්ගේ පටු අරමුණු දිනා ගැනීම සඳහා බවත් එතුමා ප්‍රකාශ කරන ලදි.

බංකොලොත් වූ පරිසරයක් තුළ මානුෂික ගතිපැවතුම් ඇති පසුබිමක් ගොඩනැගීම ප්‍රශ්නාර්ථයක් බව එතුමා සඳහන් කරන ලදි.නිවිතිගල ප්‍රාදේශිය සභාව තුළ රටේ පවතින පසුබිම පිළිබඳ මෙවැනි ප්‍රකාශයක් සිදුකරන ලද්දේ දැනුවත් කමින් ඉදිරි කටයුතු සිදුකිරීමට අදාල පරිසරය ගොඩනගා ගැනීමට බව සඳහන් කරමින් තම ප්‍රකාශය අවසන් කරන ලදි.

1. **ගරු මන්ත්‍රී නුවන් බෝඹුවල මහතා**

2022 වර්ෂය යහපත් පැතුම් ඉටුවෙන පක්ෂ පාට භේද නොසළකමින් සෞභාග්‍යයේ දැක්ම කරා මංපෙත් විවෘත වන අළුත් අවුරුද්දක් වේවා යැයි සුභාසිංශන එක්කරමින් කම ප්‍රකාශය ආරම්භ කරන ලදි.රටේ පූර්ණ එන්තත්කරණය සිදු කර බුස්ටර් මාත්‍රාවත් රට පුරා ව්‍ය්‍යාප්ත කරමින් රටේ සංවර්ධන කටයුතු,අධ්‍යාපනික කටයුතු සාමාන්‍යකරණය වෙමින් රට යථා තත්වයට පත්ව ඇති බව එතුමා විසින් ප්‍රාකාශ කරන ලදි.

1978 ට පසු දේශපාලනය ගැන පමණක් කතා කළද 1970න් පසු කාලය තුළ රටේ පැවති ආර්ථීකය කඩා බිඳදැමීමට ජනතා විමුක්ති පෙරමුණ විසින් කරන ලද කෝලාහල අමතක කළ නොහැකි බවත් සඳහන් කරන ලදි.වර්තමානයේ විදුලි අර්බුදයක් ගැන සඳහන් වුවත් 2018 වර්ෂයේදී එවකට පැවති රජය විසින් සාම්පුර් විදුලි බලාගාරය ස්ථානපනයට විරුද්ධ වුවද අද වන විට බංග්ලාදේශය තුළ Maithree Power plant නමින් සාර්ථකව විදුලි උත්පාදන කටයුතු සිදුකරමින් පවතින බවත් සඳහන් කරන ලදි.

යහපත් දෑ කුහකත්වයෙන් තොරව දැකීමට නොහැකි අය විසින් සමාජය තුළ පතුරවන අදෘශමාන ජනතාව අපහසුතාවයට පත් කරන ප්‍රකාශ තුළින් වර්තමාන රජය අපහසුතාවයට පත්කිරීමට කටයුතු කරන බවත් එතුමා විසින් සඳහන් කරන ලදි.

1. **ගරු මන්ත්‍රී පියසේන පොල්වත්ත මහතා**

ගරු සභාවේදී ගරු මන්ත්‍රී සුනිල් සේරසිංහ මහතා සහ ගරු මන්ත්‍රී ආර් ඒ වසන්ත මහතා විසින් රටේ ජනතාව මුහුණ දී ඇති සැබෑ තත්වය පිළිබඳ පැහැදිලි කරත් ගරු මන්ත්‍රී නුවන් බෝඹුවල මහතාට බිල්ලන් ලෙස ඒවා පෙනෙන බවත් සඳහන් කරමින් තම ප්‍රකාශය අවසන් කරන ලදි.රටින් සහල් ආනයනය කිරීමට සිදුව ඇත්තේ පොළොන්නරුවේ ඇති සහල් මාෆියාව නිසා බවත් වෙළඳ ඇමති විසින් පැවසීම රට කොතනට යන්නේද යන්න සිතාගත නොහැකි බව එතුමා විසින් ප්‍රකාශ කරන ලදි.

රට සතු සියළු වත්කම් විකුණා දමමින් රටේ ණය ගෙවීමට වත්මන් රජය කටයුතු කරගෙන යන බවත් එතුමා විසින් ප්‍රකාශ කරන ලදි.පුර්ණ එන්නත්කරණය නිසා රටේ සාමාන්‍යකරණය වී ඇති බව නුවන් බෝඹුවල මහතා විසින් ප්‍රකාශ කළද කොවිඩ් ආරම්භයේදීම සෞඛ්‍ය අංශයන්ට රජය සවන් දුන්නේ නම් මීට වඩා මෙම ව්‍යවසනය අවසන් කර ගැනීමට හැකිවීමට තිබූ බවත් එතුමා විසින් ප්‍රකාශ කරන ලදි.ඉදිරියේදී රටේ ජනතාව මානසික රෝගීන් බවට පත්නොකොට රට නිවැරදි දැක්මක් කරා ගෙනයාමට කටයුතු කරන්නේ නම් යෝග්‍ය යැයි එතුමා විසින් අවසානයේදී ප්‍රකාශ කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල පොල්වත්ත මණ්ඩිය අසල බුදුමැදුරක් ඉදිකරමින් නිවිතිගල ප්‍රාදේශිය සභාවේ ගරු සභාපතිතුමාගේ හා ලේකම්තුමියගේ මුලිකත්වයෙන් විදුලිය ලබා ගැනීමට කටයුතු කර දීම සඳහා වන යෝජනාව සාර්ථක කර ගැනීමට කටයුතු කිරීම පිළිබඳ ගෞරවණිය ස්තූතිය ගරු සභාවට පිරිනමන බව එතුමා විසින් ප්‍රථමයෙන් සඳහන් කරන ලදි.

ඇන්දාන වත්තේ රජය හිමිකාරිත්වය සතු විශාල ඉඩම් අක්කර ගණනක් පවතින බවත් එම ඉඩම් ජනතාවගේ පරිහරණයට ලබා දෙන්නේ නම් ඉතා යෝග්‍ය බව සඳහන් කරන ලදි.උඩදෙල්වල රීදිඇල්ල විද්‍යාලයේ දරුවන්ගේ ආරක්ෂාව වෙනුවෙන් මාර්ගයේ පාසලක් ඉදිරියෙන් යන්න නාමපුවරුවක් සවිකර දෙන ලෙස ගරු සභාපතිතුමා වෙත ඉල්ලිමක් කරන ලදි.

එමෙන්ම වතු ආශ්‍රිතව ඩෙංගු රෝගය වේගයෙන් ව්‍යාප්තව පවතින බැවින් නොදිරන කසළ මාසිකව ඒකරාශි කිරීමේ වැඩසටහනක් දියත් කිරීම සුදුසු බවත් එතුමා විසින් ප්‍රකාශ කරන ලදි.

1. **ගරු සභාපති කුලතුංග ලියනගේ මහතාගේ අදහස් දැක්වීම**

වර්තමානය වන විට රජය විවේචන්යට භාජනය වී ඇත්තෙ පොහොර අර්බුදය සහ ඩොලර් අර්බුදයත් සමග ඇති වී ඇති ගැටළුව නිසා බව එතුමා ප්‍රථමයෙන් සඳහන් කරන ලදි.

මේ සියල්ලටම හේතු වී ඇත්තේ නිෂ්පාදන ආර්ථිකයක් රට තුළ නොමැති වීම නිසා බවත් ඉදිරියේදී සේලයින් රට තුළ නිපදවීම,දේශිය කර්මාන්ත නගා සිටුවීම වැනි පුනරුදයන් මේ කාලය තුළ සිදු කළ අතර කහ වගාව වැනි අපනයන බෝග සිටුවීම කෙරෙහි ජනතාව නැඹුරුතාව වැඩි වී ඇතිබවත් සඳහන් කරන ලදි.එබැවින් ඉදිරියේදි මෙම ආර්ථික දුෂ්කරතා වලින් මිදී යහපත් කාලයක් උදාවෙතැයි අපේක්ෂා කරන බවත් එතුමා විසින් සඳහන් කරන ලදි.

එළඹෙන 2022 වර්ෂයට සුභාසිංශන එක්කරමින් එදින ගරු සභාවට සහභාගී වු ගරු මන්ත්‍රීමණ්ඩලයේ සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 01.30ට ගරු සභාවේ කටයුතු අවසන් කරන ලදි.

සභා වාර්තාව සම්මත කිරීම

2022.01.18 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී පියසේන පොල්වත්ත මහතා විසින් ස්ථිර කරන ලදි.

ඒ අනුව ඉහත සභා වාර්තාවේ සංශෝධන කිසිවක් නොතිබූ බැවින් 2022.02.15 වන දින පැවති මාසික මහා සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

 2022 පෙබරවාරි15 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,
1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

සභා වාර්තාව සම්මත කිරීම

22021.01.18 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී පියසේන පොල්වත්ත මහතා විසින් ස්ථිර කරන ලදි.

ඒ අනුව ඉහත සභා වාර්තාවේ සංශෝධන කිසිවක් නොතිබූ බැවින් 2022.02.15 වන දින පැවති මාසික මහා සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

 2022 පෙබරවාරි 15 වන දින සභාපති,

 නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල